Íþrótta- og Ólympíusamband Íslands

Íþrótta- og Ólympíusamband Íslands (skammstafað ÍSÍ) eru heildarsamtök íþróttahreyfingarinnar á Íslandi og æðsti aðili frjálsar íþróttastarfsemi í landinu samkvæmt íþróttalögum. Eitt af meginverkefnum ÍSÍ er að efla, samræma og skipuleggja íþróttastarfsemi á Íslandi, auk þess að stuðla að þróun hvers kyns íþrótta, jafnt almennings- sem afreksíþrótta.

Almenningsíþróttasvið ÍSÍ hefur staðið fyrir vinsælum árlegum íþróttaviðburðum á borð við Kvennahlaupið, Hjólað í vinnuna og Lífshlaupið.

ÍSÍ varð til árið 1997 þegar Íþróttasamband Íslands (st. 1912) og Ólympíunefnd Íslands sameinuðust.

Forseti ÍSÍ er Lárus L. Blöndal.

Frumkvæði að stofnun sambandsins átti Sigurjón Pétursson glímukappi, hann hitti síðan að máli vini sína Axel Tulinius og Guðmund Björnsson landlækni. Undirbúningsfundur var haldinn í Bárubúð 18. jan. 1912 og stofnfundur í sama húsi tíu dögum síðar þann 28.

 Sérsambönd 

 Badmintonsamband Íslands (BSÍ)
 Blaksamband Íslands (BLÍ)
 Borðtennissamband Íslands (BTÍ)
 Dansíþróttasamband Íslands (DSÍ)
 Fimleikasamband Íslands (FSÍ)
 Frjálsíþróttasamband Íslands (FRÍ)
 Glímusamband Íslands (GLÍ)
 Golfsamband Íslands (GSÍ)
 Handknattleikssamband Íslands (HSÍ)
 Hjólreiðasamband Íslands  (HRÍ)
 Íshokkísamband Íslands (ÍHÍ)
 Íþróttasamband fatlaðra (ÍF)
 Júdósamband Íslands (JSÍ)
 Karatesamband Íslands (KAÍ)

 Keilusamband Íslands (KLÍ)
 Knattspyrnusamband Íslands (KSÍ)
 Kraftlyftingasamband Íslands (KRA)
 Körfuknattleikssamband Íslands (KKÍ)
 Landssamband hestamannafélaga (LH)
 Lyftingasamband Íslands (LSÍ)
 Mótorhjóla- og snjósleðaíþróttasamband Íslands (MSÍ)
 Siglingasamband Íslands (SÍL)
 Skautasamband Íslands (ÍSS)
 Skíðasamband Íslands (SKÍ)
 Skotíþróttasamband Íslands (STÍ)
 Skylmingasamband Íslands (SKY)
 Sundsamband Íslands (SSÍ)
 Taekwondosamband Íslands (TKÍ)
 Tennissamband Íslands (TSÍ)

 Íþróttahéruð 

Austurland

 Ungmenna og íþróttasamband Austurlands (UÍA)

Höfuðborgarsvæðið

 Íþróttabandalag Hafnarfjarðar (ÍBH)
 Íþróttabandalag Reykjavíkur (ÍBR)
 Ungmennasamband Kjalarnesþings (UMSK)

Norðurland

 Héraðssamband Þingeyinga (HSÞ)
 Íþróttabandalag Akureyrar  (ÍBA)
 Ungmenna- og íþróttasamband Fjallabyggðar (UÍF)
 Ungmennasamband Austur-Húnvetninga (USAH)
 Ungmennasamband Eyjafjarðar (UMSE)
 Ungmennasamband Skagafjarðar (UMSS)
 Ungmennasamband Vestur-Húnvetninga (USVH)

Reykjanes

 Íþróttabandalag Reykjanesbæjar (ÍRB)
 Íþróttabandalag Suðurnesja (ÍS)

Suðurland

 Héraðssambandið Skarphéðinn (HSK)
 Íþróttabandalag Vestmannaeyja (ÍBV)
 Ungmennasambandið Úlfljótur (USÚ)
 Ungmennasamband Vestur-Skaftafellsýslu (USVS)

Vesturland

 Héraðssamband Snæfellsness- og Hnappadalssýslu (HSH)
 Íþróttabandalag Akraness (ÍA)
 Ungmennasamband Borgarfjarðar (UMSB)

Vestfirðir

 Héraðssamband Bolungarvíkur (HSB)
 Héraðssamband Strandamanna (HSS)
 Héraðssamband Vestfirðinga (HSV)
 Héraðssambandið Hrafna-Flóki (HHF)
 Ungmenna og íþróttasamband Dalamanna og N Breiðfirðinga (UDN)